Μάργκο Κίντερ

Η **Μάργκαρετ Ρουθ Κίντερ** (17 Οκτωβρίου 1948-13 Μαΐου 2018), γνωστή επαγγελματικά ως Μάργκο Κίντερ (Αγγλικά: Margot Kidder), ήταν Καναδομερικανίδα ηθοποιός και ακτιβίστρια, με καριέρα που εκτείνεται σε πέντε δεκαετίες. Έλαβε τρία βραβεία από την Καναδική Ακαδημία Κινηματογράφου και ένα βραβείο Έμμυ. Παρόλο που εμφανίστηκε σε αρκετούς τηλεοπτικούς και κινηματογραφικούς ρόλους, η Κιντερ έγινε ευρύτερα γνωστή για την ερμηνεία της ως Λόις Λέιν στις πρώτες τέσσερις ταινίες Σούπερμαν.

## Βιογραφία
Γεννημένη στο Γέλοουναϊφ από μητέρα Καναδή και πατέρα Αμερικανό, η Κίντερ έζησε σε διάφορες επαρχίες του Καναδά. Ξεκίνησε την υποκριτική καριέρα της την δεκαετία του 1960, όταν εμφανίστηκε σε καναδικές παραγωγές ταινιών και σε τηλεοπτικές σειρές χαμηλού προϋπολογισμού πριν λάβει πρωταγωνιστικό ρόλο στην ταινία *Quackser Fortune Has a Cousin in the Bronx* (1970). Στην συνέχεια συμμετείχε στο θρίλερ *Οι αδελφές* (1973) του Μπράιαν Ντε Πάλμα, στην ταινία *[[Τρόμος στο Παρθεναγωγείο|Τρόμος στο παρθεναγωγείο]]* (1974) και στο δράμα *Συνάντησις αετών* (1975), μαζί με τον Ρόμπερτ Ρέντφορντ. Το 1977 έλαβε τον ρόλο της Λόις Λέιν στην ταινία ''Σούπερμαν'' (1978), ένας ρόλος που την καθιέρωσε ως mainstream ηθοποιό. Η ερμηνεία της ως Κάθι Λουτζ στην ταινία τρόμου *Τη νύχτα που γεννήθηκε ο τρόμος* (1979) της χάρισε περαιτέρω αναγνωρισιμότητα καθώς επανέλαβε τον ρόλο της ως Λόις Λέιν στις ταινίες *[[Σούπερμαν 2]]*, *[[Σούπερμαν 3]]* και ''Σούπερμαν 4: Η αναζήτηση για την ειρήνη'' (1980-1987).

Η δεκαετία του 1990 σημαδεύτηκε από σημαντικά προβλήματα υγείας για την Κίντερ: το 1990 υπέστη σοβαρούς τραυματισμούς σε αυτοκινητιστικό δυστύχημα που την άφησε προσωρινά παράλυτη και το 1996 έπαθε έναν νευρικό κλονισμό, που προερχόταν από διπολική διαταραχή. Μέχρι την δεκαετία του 2000 διατηρούσε μια σταθερή δουλειά σε ανεξάρτητες ταινίες στον κινηματογράφο αλλά και στην τηλεόραση με γκεστ ρόλους στις ταινίες *[[Σούπερμαν: Τα Χρόνια της Νιότης|Σούπερμαν: Τα χρόνια της νιότης]]*, *[[Brothers & Sisters]]*, *[[Νόμος και Τάξη: Ειδική Ομάδα|Νόμος και τάξη: Ειδική ομάδα]]* και *The L Word* ενώ το 2002 εμφανίστηκε στην εκτός Μπρόντγουεϊ παραγωγή *[[Αιδοίων Μονόλογοι|Αιδοίων μονόλογοι]]*. Το 2015, κέρδισε βραβείο Έμμυ για την ερμηνεία της στην παιδική τηλεοπτική σειρά *R.L. Stine's The Haunting Hour*.

## Τελευταία χρόνια και θάνατος
Το 2005 η Κίντερ πολιτογραφήθηκε πολίτης των ΗΠΑ. Υπήρξε μια πολιτική, περιβαλλοντική και αντιπολεμική ακτιβίστρια και συνέχισε μέχρι τον θάνατό της να συμμετέχει σε ακτιβιστικές εκστρατείες. Η Κίντερ πέθανε στις 13 Μαΐου 2018, στο σπίτι της στο Λίβινγκστον της Μοντάνας, σε ηλικία 69 ετών. Ως αιτία θανάτου ήταν η αυτοκτονία από υπερβολική δόση αλκοόλ και ναρκωτικών.

## Παραπομπές


## Πηγές
*
*
*
*
*
*
*
*
*

## Εξωτερικοί σύνδεσμοι

* 
* Article: From paranoid delusions to orthomolecular medicine 
* Canadian Film Encyclopedia
* ''The Best Damn Fiddler from Calabogie to Kaladar'' 
* Margot Kidder  (Aveleyman)
* Brodesser-Akner, Taffy. "Margot Kidder," *New York Times,* December 27, 2018.

Κατηγορία:Καναδοί αμερικανικής καταγωγής
Κατηγορία:Αμερικανοί καναδικής καταγωγής
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί άθεοι